
Több rendbeli adakozások is történtek régiségtárunk szá- 
mára, melyeket legrövidebb idd alatt összeirandok s lapunk- 
ban fogom közé tenni. 

Tanulmányaimat különösen a numismatica terén foly- 
tatom ; csak az kár, hogy igen kevés munkát lehet városunkban 
kapni, különösen a külföldi irodalom gyéren van képviselve. 

Hattyú ffy Dezső. 



II. Ulászló 6s gyermekeinek arczképei. 

Alig ismertettük meg e lapokban Ulászló király képmását 
(1. 150. 1.) már ismét van alkalmunk ugyanazon királynak 
más képéről olvasóinkat értesítenünk. A m. történelmi társulat 
october havi ülésében t. i. dr. Franki Vilmos föllépvén a szó- 
székre ezeket mondá : 

A „történelmi társulat 4 * zemplénmegyei tudományos ki- 
rándulása alkalmával a Sztáray grófok gazdag levéltárában 
kutató tagok számos nagybecsű emlék mellett egy okmányt 
találtak, mely nemcsak tartalma, hanem külső kiállítása által 
is alkalmas, szélesebb körben figyelmet kelteni és a maga ne- 
mében joggal unicumnak tekinthető. 

Ez El. Ulászlónak 1507-ben gersei Felhő János részére 
kiállított adománylevele. A nevezett főár 1502-ben a franczia 
Anna királynénak udvarmesterévé neveztetett, s halála után 
1506. hasonló minőségben meghagyatott a királyi gyermekek: 
a csecsemő Lajos és Anna mellett; s így ezeknek nevelése is 
reá bízatott. Hűsége, gondossága által megnyerte a családjá- 
hoz melegen ragaszkodó király bizalmát és jóakaratát. De a 
kimerült kincstár és az elpazarolt koronajavak nem engedték 
meg, hogy elismerését anyagi jutalommal kifejezze. Ennek 
folytán királyi kegyelmét, kitüntetésekkel kívánta bebizonyí- 
tani. A részére kiállított okmányban magasztaló szavakkal 
halmozta el. Különösen kiemeli, hogy miként ő, úgy ősei is 
mindig következetesen hívei voltak a trónnak. Ennek bizony- 
ságai — úgy mond — „lpsi quoque annales Regum Hungáriáé, 
qui in aedibus nostris Tavernicalibus conservantur, in quibus- 

que acta omnium temporum diligentissime et summa cum fide 
conscribuntur*. Ezen nevezetes helyből kitűnik, hogy a tár- 
nokmester felügyelete alatt szerkesztettek és őriztettek az or- 
szág történeti évkönyvei. Sajnos, hogy ezek a bekövetkezett 
katastrófák közepette nyomtalanul elvesztek. 

II. Ulászló tehát Pethő János magasztalt hűségének és 
i szolgálatainak jutalmául biztosítja őt, hogy a k. herczegek 
udvannesteri és nevelői hivatalát mindig kizárólag maga fogja 
birni „et neminem alium tibi eiusdem, sive muneris partici- 
pem, sive collegam adhibere volumus“. Továbbá megengedi, 
hogy pecsétjeiben vörös viaszt használhasson. De nevezetesebb 
ezeknél azon kitüntetés, melyben őt részesíti, midőn eddigi czi- 
merét oly módon bővíti, mely hazánkban egyedül áll. Felha- 
talmazza ugyanis, hogy ő és családjának tagjai czimerük fölé 
Ma királyi családnak: II. Ulászló, Lajos és Annának arczképeit 
helyezhessék. És a bemutatott adománylevél föltűnteti gazdag 
í miniatűré festményben az ekként bővített czímert. 

A festményt ékes, stilisált virág-füzér környezi. A czímcr 
fölött arany trónon ül Ulásdó, jobbjában a kereszttel ellátott 
alma, baljában a királyi jogar, fején a korona. Az utóbbi fölött 
egy második korona látható, mely — a király saját szavai 
szerint — „quodam modo in ipsum venerabilem verticem coe- 
litus descendit." A király jobbján áll a kis Lajrs — capillulis 
albis et nunc primtim pullulantibus, — jobbjában jogart tartva, 
fején és fölötte szintén két korona. A király balján pedig a kis 
Anna áll, „coma fíava sparsa et per lactea collá defluente £t ; 
Ibaljában az arany almát, fején koronát viselve. Azonban saj- 
ínos, az okmány a nedvesség romboló befolyása alatt két részre 
vált el, és épen azon rész, melyet Anna képe foglalt el, ele- 
nyészett. 

A mi e festménynek műtörténeti jelentőségét illeti, az a 
rajz némely hibái mellett szebb miniatűrjeinkhez tartózik. Azon 
a XIV. és XV-dik században uralkodó németalföldi van Eyck 
féle iskola realistikus befolyása szembetűnő. Minélfogva kö 
vetkeztethetjük, hogy azon „pictor“, ki — az okmány szerint 
— „non indocta mami* azt készítette, a németalföldi vagy a 
kölni iskola tagja volt: holott az ellenkezőt kellene föltennünk 
a Mátyás udvarában uralkodó olasz festészeti irányzatnál fogva. 

20 * 

E jelenség egyébként könnyen megmagyarázható, ha tekin- 
tetbe veszsziik, hogy Mátyás korában, sőt udvarában is az 
ó-német festészet számos emlékeivel találkozunk. Legfontosabb 
ezen okmányban mindenesetre az, hogy bírjuk II. Ulászlónak 
egykorú és udvarában készült arczképét, melyet joggal hűnek 
tarthatunk. A művész nem kivánt hizelegni, miután a király 
ezen arczképéről is könnyen leolvashatjuk azon szomorú jel- 
lemvonásokat, melyek minit a történelem e szerencsétlen ural- 
kodót megbélyegzi. 

Értekező egyúttal bemutatja még Miksa királynak 1572. 
nov. 14-kén kelt szintén fényesen kiállított okmányát, melyben 
Pét, hő János k. fókamarásmester — az előbbi fiának — kérel- 
mére II. Ulászló adománylevelét átírja és a Pethő czímert 
újabban bővítve, t. i. két sas szárnynyal, mely a czímcr paizsa 
fölött emelkedik. Ezen okmány összefűzött nagy lapjainak 
egyikét egészen elfoglalja egy festmény, mely egyéb díszíté- 
sek mellett a Pethő-czímert két példányban tünteti elő. Az 
egyik az, mely Ulászló okmányán látható. A másik a Miksa 
által bővített czímer, melyen Ulászló családjának arczképei 
hiányzanak, és a két sasszárny között Miksának alakja tűnik 
föl császári costumeben. A festmény azonban a művészetnek 
már sokkal alantabb fokát jelzi. 

Értekező végül kiemelte, hogy a Wagner és Nagy Iván 
által közrebocsátott Pethő-czí merek mind az Ulászló-, mind a 
Miksa-féle czímertől lényegesen eltérnek. 

Ezen értekezés befejeztével Wenzel Gusztáv tanár tett 
némi reflexiókat. Méltányolván a bemutatott okmány jelentő 
ségét, indítványozta annak lemásoltatását. Továbbá megje 
gyezte, hogy sokkal előbb már Mária királyné is saját arcz- 
képét a Forgáchok czímerébe fölvétette. Erre azonban Ipolyi 
Arnold alelnök viszont kiemelte, hogy a Forgáchok ezímeré- 
ben szemlélhető nő csak stilizált, ideális alak, semmi esetre 
sem lehet arczképnek tekinteni ; minélfogva a bemutatott ok- 
mány méltán unicumnak tekinthető. 

Végül határoztatott, hogy a nagybecsű festmény lefény- 
képeztetés végett a m. t. akadémia archaeologiai bizottságához 
fog áttétetni. 




